**ELŐTERJESZTÉS**

Kisbér Város Önkormányzat Képviselő-testülete

**2024. október 21-ei** ülésére

**Tisztelt Képviselő-testület!**

**Magyarország helyi önkormányzatairól szóló 2011. évi CLXXXIX. törvény** (a továbbiakban:Mötv.) értelmében:

**„35. § (1) A képviselő-testület az önkormányzati képviselőnek, a bizottsági elnöknek, a bizottság tagjának, a tanácsnoknak rendeletében meghatározott tiszteletdíjat, természetbeni juttatást állapíthat meg**.

(1a) \* A fővárosi közgyűlés fővárosi kerületi polgármesteri tisztséget is betöltő tagja számára közgyűlési tagságért tiszteletdíjat, költségtérítést, költségátalányt és egyéb juttatást állapíthat meg.

**(2) Ha az önkormányzati képviselő tanácsnok, önkormányzati bizottság elnöke vagy tagja, számára magasabb összegű tiszteletdíj is megállapítható. Az önkormányzati képviselő számára történő tiszteletdíj megállapítása nem veszélyeztetheti az önkormányzat kötelező feladatai ellátását.**

(2a) \* Ha a helyi önkormányzattal szemben adósságrendezési eljárás indul, az adósságrendezési eljárás alatt és az adósságrendezési eljárás jogerős befejezését követő két évig az önkormányzati képviselő, a bizottság tagja, a részönkormányzat elnöke, a társulási tanács elnöke és a tanácsnok nem jogosult tiszteletdíjra és természetbeni juttatásra és számára a költségtérítésen felül egyéb jogcímen sem lehet személyi juttatást megállapítani.

(2b) \* A helyi önkormányzatokért felelős miniszter a helyi önkormányzatok adósságrendezési eljárásáról szóló 1996. évi XXV. törvényben meghatározott eljárás szerinti egyedi döntése alapján a (2a) bekezdésben foglaltak alól a tiszteletdíj tekintetében felmentést ad abban az esetben, ha megállapítható, hogy a kérelmező nem vett részt a helyi önkormányzat gazdálkodását kedvezőtlenül befolyásoló döntéshozatali eljárásban, vagy a döntéssel nem értett egyet, továbbá ha a tiszteletdíj kifizetése az önkormányzati feladatellátást nem veszélyezteti.

(3) Az önkormányzati képviselőnek a képviselő-testület képviseletében vagy a képviselő-testület, továbbá a polgármester megbízásából végzett tevékenységével összefüggő, általa előlegezett, számlával igazolt, szükséges költsége megtéríthető. A képviselői költségek kifizetését a polgármester engedélyezi.

**(4) Az önkormányzati képviselő tiszteletdíja és egyéb juttatása közérdekből nyilvános adat.”**  
**Kisbér Város Önkormányzatának helyi önkormányzati képviselők és a bizottság elnökének és tagjainak tiszteletdíjáról szóló 25/2020. (XII.22.) számú önkormányzati rendelete értelmében:**

„1. § (1) A települési önkormányzati képviselők havi tiszteletdíja (a továbbiakban: képviselői alapdíj): 77.760,- Ft.

(2) A bizottság képviselő tagja a mindenkori képviselői alapdíjon felül – több bizottsági tisztség, tagság esetén is – további 33.240 Ft összegű díjazásra jogosult.

(3) A bizottság elnöke a mindenkori képviselői alapdíjon felül – több bizottsági tisztség, tagság esetén is – további 39.240,- Ft összegű díjazásra jogosult.

(4) A bizottság nem képviselő tagjainak a havi tiszteletdíja: 33.240,- Ft.

2. § (1) Ez a rendelet a 2021. január 1-jén lép hatályba.”

**Kisbér Város Önkormányzatának Képviselő-testülete**

**… /2024. (X.21.) KVÖKt. határozata**

**tiszteletdíjról**

Kisbér Város Önkormányzatának Képviselő-testülete nem kíván módosítani helyi önkormányzati képviselők és a bizottság elnökének és tagjainak tiszteletdíjáról szóló 25/2020. (XII.22.) számú önkormányzati rendeletén.

Határidő: **azonnal**

Felelős: **Sinkovicz Zoltán** polgármester